text: Dagfør abortlógina, so at kvinnur í Føroyum fáa møguleikan at velja abort
text: #000000
text: ForsíðaSkundmálDagfør abortlógina, so at kvinnur...
text: #000001
text: Anna var fyrst í 30’unum, tá ið hon óvæntað gjørdist upp á vegin. Av persónligum ávum metti Anna seg ikki at kunna fáa eitt barn júst tá. Anna bað um at fáa abort, men læknin metti ikki, at hon leyk krøvini, sum lógin ásetur fyri at fáa abort, og tí varð umbønin noktað. Krev, at føroyska abortlóggávan verður dagførd, so at kvinnur í Føroyum fáa møguleikan at velja abort.
text: #000002
text: “Umbønin hjá mær leyk ikki krøvini í lógini, sum læknin sá tað. Eg spurdi kommunulæknan, um vit kundu senda eina umbøn afturat, men hann vildi ikki gera meira við hetta. Eg varð noydd at leita í donskum privatsjúkrahúsum fyri at fáa viðgerðina uttan danska heilsutrygging.”
text: #000003
text: Søgan hjá Annu er einki eindømi, tí hvørt ár fara føroyskar kvinnur av landinum at fáa abortina, sum teimum tørvar, men sum verður noktað teimum í Føroyum.
text: #000004
text: 28. septembur er altjóða dagur fyri trygga abort. Henda dagin fagna vit rættinum at taka avgerð um egnan kropp og nøring, men stríðast eisini fyri teimum, sum ikki hava hesi rættindini enn. Føroyar eru einasta land av Norðurlondum, har kvinnur ikki hava møguleikan at velja abort, og føroyska abortlóggávan telist millum tær strangastu í Evropa.
text: #000005
text: Krev, at føroyska abortlóggávan verður dagførd, so gentur og kvinnur í Føroyum fáa tann grundleggjandi rættin at taka avgerð um egnan kropp, heilsu og nøring.
text: #000006
text: Orsøkin til, at Anna og aðrar føroyskar kvinnur ikki fáa abort, hóast tær vilja tað, er, at føroyska abortlóggávan bert loyvir abort í serligum førum, t.d. um viðgongan stóðst av neyðtøku ella blóðskemd, um kvinnan ikki verður mett at vera før fyri at taka sær av barninum, ella um heilsa ella lív er í vanda hjá kvinnuni ella fostrinum.
text: #000007
text: Tað er revisvert fyri ein lækna at fremja eina abort, um krøvini í lógini ikki eru lokin, og tað er somuleiðis revsivert fyri hana, sum er upp á vegin, um hon sjálv fremur abortina.
text: #000008
text: Sjálvt um Anna sjálv ikki metti seg at kunna fáa eitt barn, hevði hon ikki hetta valið í Føroyum.
text: #000009
text: Hóast lond hava ábyrgd av at tryggja seksual- og nøringarrættindi hjá gentum, kvinnum og øllum, ið kunnu gerast upp á vegin, síggja vit alt ov ofta, at lógir og sáttmálar hesum viðvíkjandi ikki verða vird. Í Føroyum er rætturin hjá teimum, sum eru upp á vegin, at taka avgerð um egnan kropp og nøring ógvuliga skerdur.
text: #000010
text: “Eg hevði næstan somu kenslu, sum tá ein missur ein kæran og ikki skilur, hví verðin ikki steðgar upp. Ikki tí at eg akkurát hevði tikið eina abort, men tí at ein lækni og ein lóg í Føroyum høvdu tikið eina avgerð um mín kropp, lív og framtíð. Tað, sum ger meg mest syrgna, er, at tað elvdi til so stóra skomm, sum eg helt meg vera ov frígjørda at føla. Men tilgongdin í føroysku heilsuskipanini lítilsvirdi og skammaði meg.”
text: #000011
text: *Anna er ikki rætta navnið á kvinnuni.
text: #000012
text: *Onkuntíð siga vit “kvinnur” og onkuntíð “gentur, kvinnur og øll, sum kunnu gerast upp á vegin”. Sjónarmiðið hjá Amnesty fevnir um øll, sum kunnu gerast upp á vegin.
text: #000013
text: Vit krevja, at Bjarni Kárason Petersen, sum er landsstýrismaður í lógarmálum og varðar av føroysku abortlógini, tekur stig til at dagføra verandi lóg, so gentur og kvinnur fáa møguleika at velja abort.
text: #000014
text: Skriva undir og ver við at leggja trýst á Bjarna Kárason Petsersen, landsstýrismann í lógarmálum, so gentur og kvinnur í Føroyum fáa tann grundleggjandi rættin at taka avgerð um egnan kropp, heilsu og nøring.
text: #000015
text: Allar undirskriftirnar verða handaðar Bjarna Kárason Petersen, landsstýrismanni í lógarmálum, sum varðar av abortlóggávuni.
text: #000016
text: Í Amnesty International halda vit, at fólk sjálvi skulu taka avgerðir um egnan kropp, lív, seksualitet og nøring. Eisini halda vit, at fólk, sum eru upp á vegin, eru tey, ið best eru før fyri at taka avgerðir um egna viðgongu. Ein dagførd føroysk lóggáva má tryggja, at kvinnur kunnu fáa abort undir tryggum umstøðum við virðing fyri sínum ynski, tørvi og rætti.
text: #000017
text: Sambært Heimsheilsustovninum hjá ST, WHO, hevur strong abortlóggáva ikki við sær, at færri abortir verða framdar, men at abortirnar verða ótryggar. Søgan sigur okkum, at abortir altíð hava verið og altíð fara at vera. Stranga abortlóggávan í Føroyum ger, at kvinnur í Føroyum verða noyddar at finna aðrar loysnir, t.d. at leita sær av landinum sum Anna.
text: #000018
text: Ein avleiðing av føroysku abortlóggávuni er tí, at kvinnur í Føroyum ikki hava javnbjóðis møguleikar at fáa abort. Summar kunnu leita sær av landinum, men hetta er ikki ein fíggjarligur møguleiki hjá øllum.
text: #000019
text: Dagurin verður hildin tann 28. septembur á hvørjum ári. Síðan 1990 hevur dagurin verið hildin í Latínamerika og Karibisku oyggjunum fyri at krevja, at abort verður avkriminaliserað, og fyri at basa stigmatisering og mismuni móti teimum, sum vilja hava ella hava fingið abort.
text: #000020
text: Seksual- og nøringarrættindi hjá gentum og kvinnum eru eitt nú staðfest í kvinnusáttmálanum hjá ST. Her verður staðfest, at tað skal vera valið hjá gentum og kvinnum um og nær tær vilja hava børn, hvussu nógv og við hvørjum.
text: #000021
text: Mannarættindini galda fyri okkum øll, og tey ymsu rættindini hanga tætt saman. Rætturin at taka avgerðir um egna heilsu, nøring, framtíð og rætturin til javnrætt, til ikki at vera fyri mismuni og til virðing fyri og verju av privatlívinum er staðfestur í altjóða mannarættindasáttmálum. Hava kvinnur ikki møguleikan at velja abort, verða nøkur av grundleggjandi mannarættindinum ikki vird.
text: #000022
text: Undirskriftainnsavnanin er nú endað. Vit handa løgmanni undirskriftirnar 8. mars.
text: #000023
text: Um tú hevur fyrispurningur, kanst tú seta teg í samband við okkum á tel 235819 ella við at senda ein teldupost til elsa@amnesty.fo.
text: #000024
text: “Eg var kedd, men eg angri einki”
text: #000026
text: Aimi Helbo tók øll av bóli, tá hon, sum valevni til løgtingsvalið í fjør, segði á almennum veljarafundi, at hon hevði tikið abort. Hendingaferð hava kvinnur sagt alment, at tær hava tikið abort, og ongantíð áður hevði politikari ella valevni gjørt tað.
text: #000027
text: “Eg hevði kensluna av, at tey drógu tíðina út, so eg ikki kundi fáa abortina, eg ynskti.”
text: #000028
text: Maria Guldbrandsø Tórgarð er ein av fáu kvinnunum í Føroyum, ið hevur sagt okkum søguna, tá ið hon óætlað gjørdist upp á vegin, og varð noydd at stríðast við føroyska heilsuverkið fyri at fáa abortina, hon ynskti.
text: #000029
text: “Eg hevði ynskt, at stóra avgerðin ikki lá í mínum hondum.”
text: #000030
text: Diana Reynstind er burðarfrøðingur og serlækni í kvinnusjúkum á Landssjúkrahúsinum, og er tí ein av læknunum, sum skal játta ella nokta kvinnum abort, tá ið tær hava ynski um tað. Dianu dámar illa hesa støðuna og hevur hon eitt vald, hon ikki ynskir at hava.
text: #000031
text: Gjaldstreytir Privatlívspolitikkur og farspor 3D Secure
text: #000032
text: Vit nýta cookies fyri at geva tær eina betri uppliving av okkara heimasíðu.
  Tú kann lesa meria um okkara cookies í stillingunum her.
text: #000033
text: Vit nýta cookies fyri at geva tær eina betri uppliving av okkara heimasíðu.
text: #000034
text: Okkara heimasíða nýtir cookies fyri at geva tær eina betri brúkara uppliving sum gjørligt, sum samstundis er við til at gera tína ferð á síðuni so góða sum møguligt. Tú kann altíð broyta uppá tínar stillingar av cookies. Les meira í okkara privatlívspolitiki.
text: #000036
text: Um tú frábiir tær hesar cookies, kann tú koma út fyri at einkultar funkur ikki virka sum tær skulu.
text: #000038
text: Lat hesa cookies vera aktiva fyri at hjálpa okkum at gera síðuna betri.
text: #000040
text: Sí meira upplýsingar á okkara síðu um privatlívspolitikk
text: #000042